**ELŐTERJESZTÉS munkaanyaga**

a Képviselő-testület 2017. november 21-i ülésére

**11. napirendi pont: Javaslat a Dunavarsányi Szennyvíztisztító Telep Technológiai korszerűsítése pályázat konzorciumi megállapodásának megkötésére**

A Kormány a 2014-2020 programozási időszakban a szennyvízelvezetési és –tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014. (XII.19.) Kormány rendelet rendelkezései szerint a Nemzeti Fejlesztési Programiroda Kft. (továbbiakban NFP) együttműködésével valósítja meg a KEHOP-2.2.2 pályázati felhívásban foglalt feltételeket.

A Dunavarsányi Szennyvíztelep Technológia Korszerűsítése pályázat kivitelezési közbeszerzési eljárását az erre irányuló konzorciumi megállapodás értelmében az NFP bonyolítja le, mint konzorciumvezető. A konzorcium tagjai: Áporka Község, Délegyháza Község, Majosháza Község, Szigetszentmárton Község, Taksony Nagyközség, valamint Dunavarsány Város 2016. május 23-án konzorciumi együttműködési megállapodást írtak alá az 1. számú melléklet szerinti tartalommal, a projekt megvalósításának céljából, amely megállapodás rendelkezik a szerződő felek projekt során végrehajtandó feladatairól, jogairól és kötelezettségeiről.

A projekt kivitelezésére kiírt közbeszerzésre a legalacsonyabb összegű árajánlat is meghaladta a 1646/2015. (X.10.) Kormányrendeletben meghatározott 2.967.400.043 forint támogatási összeget. Az ajánlati értékek felülvizsgálatát követően a Kormány a támogatás összegét 3.982.595.780 forint összegben állapította meg. A tárgyi beruházás Támogatási szerződésének 3. számú módosítása szerint a projekt összköltsége így 4.257.652.472 forint.

A projekt összköltségének növekedése miatt szükséges egy módosított, egységes szerkezetbe foglalt Konzorciumi együttműködési megállapodás megkötése az előterjesztés 2. számú melléklete szerinti tartalommal. A 2016. május 23-án megkötött szerződés egyéb pontjaiban nem módosul, az abban foglalt jogok és kötelezettségek mind a Konzorciumvezető NFP Nemzeti Programiroda Kft, mind a konzorciumi tagok, Áporka Község Önkormányzata, Délegyháza Község Önkormányzata, Majosháza Község Önkormányzata, Szigetszentmárton Község Önkormányzata, Taksony Nagyközség Önkormányzata, Dunavarsány Város Önkormányzata tekintetében változatlanok maradnak.

A fentiek alapján kérem a határozati javaslat elfogadását.

***Határozati javaslat***

*Délegyháza Község Önkormányzatának képviselő-testület*

*a) a KEHOP-2.2.2-15-2015-00039 azonosító számú, Dunavarsány Szennyvíztisztító Telep Technológiájának Korszerűsítése pályázat megvalósításához szükséges Konzorciumi megállapodást a jelen határozat meghozatalát segítő előterjesztés 2. számú melléklete szerinti tartalommal elfogadja;*

*b) felhatalmazza a Polgármestert a megállapodás aláírására és az egyéb szükséges intézkedések megtételére.*

*Határidő: azonnal*

*Felelős: Polgármester, jegyző*

Összeállította: Beke Vanda

ügykezelő

Előterjesztéssé nyilvánítva: 2017. november 20.